19.7.2011 Jurnalul Oficial al Uniunii Europene L 188/37 DECIZIA 2011/428/PESC A CONSILIULUI din 18 iulie 2011 de sprijinire a activităților Biroului pentru probleme de dezarmare al Organizaţiei Națiunilor Unite în vederea punerii în aplicare a Programului de acțiune al ONU pentru prevenirea, combaterea și eradicarea comerţului ilicit cu arme de calibru mic și armament ușor sub toate aspectele sale CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1), întrucât: (1) La 20 iulie 2001, statele participante la Conferința ad- hoc au adoptat Programul de acţiune al Organizației Națiunilor Unite pentru prevenirea, combaterea şi eradicarea comerţului ilicit cu arme de calibru mic şi armament uşor sub toate aspectele sale (Programul de acțiune). La 8 decembrie 2005, Adunarea generală a Organizației Naţiunilor Unite a adoptat un Instrument internațional care permite statelor să identifice și să urmărească, în mod rapid și fiabil, armamentul uşor şi armele de calibru mic ilicite (Instrumentul internațional de urmărire). În cadrul ambelor instrumente interna- ționale se afirmă că statele vor coopera, după caz, cu Organizația Naţiunilor Unite pentru a susține punerea în aplicare eficace a acestora. În 2008, cu ocazia celei de a treia reuniuni bienale a statelor, desfăşurată pentru a examina punerea în aplicare a programului de acţiune, s-a constatat în textul raportului final importanța abordărilor regionale ale punerii în aplicare a programului de acţiune și, prin urmare, utilitatea convocării de reuniuni regionale spon- sorizate de statele interesate și de organizațiile interna- ționale, regionale și subregionale în măsură să facă acest lucru. Raportul final a încurajat, de asemenea, statele să sprijine şi să utilizeze la maximum mecanismele existente care susțin punerea în aplicare a programului de acțiune şi concordanța dintre nevoi şi resurse, cum ar fi sistemul de sprijinire a punerii în aplicare a programului de acțiune. La 15-16 decembrie 2005, Consiliul European a adoptat Strategia UE de combatere a acumulării ilicite şi a traficului ilicit de arme de calibru mic şși armament ușor (SALW), precum şi de muniție aferentă (Strategia UE privind SALW). Strategia UE privind SALW identifică sprijinul acordat Programului de acţiune al ONU ca primă prioritate de acţiune la nivel internațional şi cere adoptarea unui instrument internaţional cu forță juridică obligatorie privind urmărirea și marcarea SALW și a muniției aferente. În urma adoptării instrumentului internațional de urmărire, Uniunea Europeană a sprijinit punerea deplină în aplicare a acestuia prin intermediul adoptării și punerii în aplicare a Acţiunii comune 2008/113/PESC a Consi- liului din 12 februarie 2008 în sprijinul Instrumentului internațional care permite statelor să identifice și să urmărească, în mod rapid şi fiabil, armamentul uşor și armele de calibru mic (SALW) ilicite (!). Punerea în aplicare a acestei acțiuni comune a fost evaluată în mod pozitiv de către Consiliul Uniunii Europene. La 2 decembrie 2009, Adunarea generală a Organizației Națiunilor Unite a adoptat Rezoluția A/RES/64/50 privind comerţul ilicit cu arme de calibru mic şi armament uşor, sub toate aspectele sale, prin care sunt încurajate toate inițiativele, inclusiv cele ale organizațiilor internaţionale, regionale și subregionale, destinate punerii în aplicare cu succes a programului de acţiune şi se subliniază faptul că inițiativele comunității internaționale în privința cooperării și asistenței internaționale sunt în continuare  esențiale și complementare  eforturilor naționale de punere în aplicare. Prin Rezoluția A/RES/64/50 s-a decis de asemenea desfă- şurarea la New York în perioada 14-18 iunie 2010 a celei de a patra reuniuni bienale a statelor pentru a examina punerea în aplicare la nivel național, regional şi global a programului de acţiune, precum şi convocarea unei conferințe de analizare a progreselor înregistrate în punerea în aplicare a programului de acţiune, care să se desfăşoare timp de două săptămâni la New York, cel târziu în 2012. La 2 decembrie 2009, Adunarea generală a Organizației Națiunilor Unite a adoptat Rezoluția A/RES/64/51 privind probleme care derivă din acumularea de stocuri excedentare de muniții convenționale, care încurajează statele aflate în măsură să facă acest lucru să contribuie la elaborarea în cadrul Organizației Națiunilor Unite a unor orientări tehnice pentru gestionarea depozitelor de muniții convenționale, în scopul de a oferi statelor asistență pentru a-și îmbunătăți capacitatea de gestionare a depozitelor naţionale şi a preveni creşterea excedentului de muniţii convenționale, ADOPTĂ PREZENTA DECIZIE: (1) Articolul 1 În vederea oferirii de sprijin pentru pregătirea Conferinței de revizuire a Programului de acţiune pentru prevenirea, combaterea şi eradicarea comerţului ilicit cu arme de calibru mic și armament uşor sub toate aspectele sale, care urmează să se desfășoare în 2012, Uniunea urmăreşte atingerea urmă- toarelor obiective: () JO L 40, 14.2.2008, p. 16.